ਮਾਈਕਲ ਕਰਾਈਟਨ
ਜੌਨ ਮਾਈਕਲ ਕਰਾਈਟਨ (  ; ਅਕਤੂਬਰ 23, 1942 – 4 ਨਵੰਬਰ, 2008) ਇੱਕ ਅਮਰੀਕੀ ਲੇਖਕ ਅਤੇ ਫ਼ਿਲਮ ਨਿਰਮਾਤਾ ਸੀ। ਉਸਦੀਆਂ ਕਿਤਾਬਾਂ ਦੀਆਂ ਦੁਨੀਆ ਭਰ ਵਿੱਚ 20 ਕਰੋੜ  ਤੋਂ ਵੱਧ ਕਾਪੀਆਂ ਵਿਕੀਆਂ ਹਨ, ਅਤੇ ਇੱਕ ਦਰਜਨ ਤੋਂ ਵੱਧ ਫ਼ਿਲਮਾਂ ਦੀਆਂ ਕਹਾਣੀਆਂ ਬਣੀਆਂ ਹਨ। ਉਸਦੀਆਂ ਸਾਹਿਤਕ ਰਚਨਾਵਾਂ ਵਿੱਚ ਤਕਨਾਲੋਜੀ ਦੀ ਬਹੁਤ ਜ਼ਿਆਦਾ ਹੁੰਦੀ ਹੈ ਅਤੇ ਇਹ ਆਮ ਤੌਰ 'ਤੇ ਵਿਗਿਆਨ ਗਲਪ, ਟੈਕਨੋ-ਥ੍ਰਿਲਰ, ਅਤੇ ਮੈਡੀਕਲ ਫਿਕਸ਼ਨ ਸ਼ੈਲੀਆਂ ਦੇ ਤਹਿਤ ਆਉਂਦੀਆਂ ਹਨ। ਉਸਦੇ ਨਾਵਲ ਅਕਸਰ ਤਕਨਾਲੋਜੀ ਅਤੇ ਇਸਦੇ ਨਾਲ ਮਨੁੱਖੀ ਅੰਤਰ-ਕਿਰਿਆ ਦੀਆਂ ਅਸਫਲਤਾਵਾਂ ਦੀ , ਖ਼ਾਸ ਕਰਕੇ ਬਾਇਓਟੈਕਨਾਲੋਜੀ ਦੇ ਨਾਲ ਹੁੰਦੀਆਂ ਤਬਾਹੀਆਂ ਦੀ ਪੜਚੋਲ ਕਰਦੇ ਹਨ। ਉਸਦੇ ਬਹੁਤ ਸਾਰੇ ਨਾਵਲਾਂ ਦੇ ਡਾਕਟਰੀ ਜਾਂ ਵਿਗਿਆਨਕ ਅਧਾਰ ਹਨ, ਜੋ ਉਸਦੀ ਡਾਕਟਰੀ ਸਿਖਲਾਈ ਅਤੇ ਵਿਗਿਆਨਕ ਪਿਛੋਕੜ ਦੇ ਲਖਾਇਕ ਹਨ।

ਕਰਾਈਟਨ ਨੇ 1969 ਵਿੱਚ ਹਾਰਵਰਡ ਮੈਡੀਕਲ ਸਕੂਲ ਤੋਂ ਐਮਡੀ ਕੀਤੀ ਪਰ ਉਸਨੇ ਡਾਕਟਰੀ ਦੀ ਪ੍ਰੈਕਟਿਸ ਨਹੀਂ ਕੀਤੀ, ਇਸਦੀ ਬਜਾਏ ਲਿਖਣ ਵੱਲ ਧਿਆਨ ਇਕਾਗਰ ਕਰਨ ਦੀ ਚੋਣ ਕੀਤੀ। ਸ਼ੁਰੂ ਵਿੱਚ ਇੱਕ ਗੁਮਨਾਮ ਹੇਠ ਲਿਖਦੇ ਹੋਏ, ਉਸਨੇ ਅੰਤ ਨੂੰ 26 ਨਾਵਲ ਲਿਖੇ, ਜਿਨ੍ਹਾਂ ਵਿੱਚ ਸ਼ਾਮਲ ਹਨ: ਦ ਐਂਡਰੋਮੇਡਾ ਸਟ੍ਰੇਨ (1969), ਦ ਟਰਮੀਨਲ ਮੈਨ (1972), ਦ ਗ੍ਰੇਟ ਟ੍ਰੇਨ ਰੋਬਰੀ (1975), ਕਾਂਗੋ (1980), ਸਫ਼ੀਅਰ (1987), ਜੁਰਾਸਿਕ ਪਾਰਕ (1990) ), ਰਾਈਜ਼ਿੰਗ ਸਨ (1992), ਡਿਸਕਲੋਜ਼ਰ (1994), ਦਿ ਲੌਸਟ ਵਰਲਡ (1995), ਏਅਰਫ੍ਰੇਮ (1996), ਟਾਈਮਲਾਈਨ (1999), ਪ੍ਰੀ (2002), ਸਟੇਟ ਆਫ ਫੀਅਰ (2004), ਅਤੇ ਨੈਕਸਟ (2006)। 2008 ਵਿੱਚ ਉਸਦੀ ਮੌਤ ਤੋਂ ਬਾਅਦ ਕਈ ਨਾਵਲ, ਜੋ ਮੁਕੰਮਲ ਹੋਣ ਦੇ ਵੱਖ-ਵੱਖ ਪੜਾਵਾਂ ਵਿੱਚ ਸਨ,  ਪ੍ਰਕਾਸ਼ਤ ਹੋਏ।

ਕਰਾਈਟਨ ਫਿਲਮ ਅਤੇ ਟੈਲੀਵਿਜ਼ਨ ਉਦਯੋਗ ਵਿੱਚ ਵੀ ਸ਼ਾਮਲ ਸੀ। 1973 ਵਿੱਚ, ਉਸਨੇ ਵੈਸਟਵਰਲਡ  ਲਿਖਿਆ ਅਤੇ ਨਿਰਦੇਸ਼ਿਤ ਕੀਤੀ, ਜੋ  2D ਕੰਪਿਊਟਰ ਦੁਆਰਾ ਤਿਆਰ ਇਮੇਜਰੀ ਦੀ ਵਰਤੋਂ ਕਰਨ ਵਾਲੀ ਪਹਿਲੀ ਫ਼ਿਲਮ ਸੀ। ਉਸਨੇ ਇਹ ਵੀ ਨਿਰਦੇਸ਼ਿਤ ਕੀਤੀਆਂ: ਕੋਮਾ (1978), ਦ ਫਸਟ ਗ੍ਰੇਟ ਟ੍ਰੇਨ ਰੋਬਰੀ (1978), ਲੁੱਕਰ (1981), ਅਤੇ ਰਨਵੇ (1984)। ਉਹ ਟੈਲੀਵਿਜ਼ਨ ਲੜੀ ER (1994–2009) ਦਾ ਸਿਰਜਣਹਾਰ ਸੀ, ਅਤੇ ਉਸਦੇ ਕਈ ਨਾਵਲਾਂ ਨੂੰ ਫ਼ਿਲਮਾਂ ਵਿੱਚ ਲਿਆ ਗਿਆ ਸੀ, ਖਾਸ ਤੌਰ 'ਤੇ <i id="mwQQ">ਜੁਰਾਸਿਕ ਪਾਰਕ</i> ਫਰੈਂਚਾਈਜ਼ੀ ।

ਹਵਾਲੇ 

21 ਵੀਂ ਸਦੀ ਦੇ ਅਮਰੀਕੀ ਨਾਵਲਕਾਰ
20ਵੀਂ ਸਦੀ ਦੇ ਅਮਰੀਕੀ ਨਾਵਲਕਾਰ
ਮੌਤ 2008
ਜਨਮ 1942